**Kúpna zmluva**

uzavretá v zmysle ust. § 588 a nasl. Občianskeho zákonníka

medzi:

**Na strane predávajúceho:**

obchodné meno: **ALFA STAV Stropkov, s.r.o.**

sídlo: Kukučínova 891/2, 091 01 Stropkov, SR

IČO: 36 739 669

IČ DPH: SK 2022321334

Číslo účtu: 2370185654/0200

IBAN: SK6902000000002370185654

Bankové spojenie: VÚB, a.s.

Zapísaný v Obchodnom registri vedenom Okresný súdom Prešov, odd. Sro, vložka č. 18313/P

konajúca: Ján Žatkovič, konateľ

(ďalej iba ako ***“predávajúci“***)

**a**

**Na strane kupujúceho:**

Názov: **Obec Komárovce**

Sídlo: Komárovce č. 22, 044 55, Komárovce, SR

IČO: 00324329

Bankové spojenie: Prima banka Slovensko, a.s., č.ú.: 0434486001/5600

IBAN: SK15 5600 0000 0004 3448 6001

Konajúca: Marián Bužický, starosta obce

(ďalej iba ako ***“kupujúci“***)

**uzatvárajú nižšie uvedeného dňa, mesiaca a roku túto**

**KÚPNU ZMLUVU**

**Článok I.**

**Úvodné ustanovenia**

1. Predávajúci prehlasuje, že na základe Stavebného povolenia č. 61/2015 - Ko zo dňa 20.02.2015, ktoré tvorí Prílohu č. 1 k tejto Zmluve je zhotoviteľom a výlučným vlastníkom stavby s názvom „Obecné nájomné bytové domy Komárovce“, Etapa č.1 SO-01 stavba so súpisným č. 200 zapísaná na LV. č. 760, katastrálne územie Komárovce, v obci Komárovce, v okrese Košice-okolie podľa spracovanej projektovej dokumentácie pre projekt „Obecné nájomné bytové domy Komárovce“ postavených na pozemku – parcela č. 1079/87, druh zast. Plocha a nádvorie o výmere 374 m2, zapísanom na LV č. 355 v katastrálnom území Komárovce, v obci Komárovce, v okrese Košice-okolie (ďalej ako “Bytové domy“).
2. Predávajúci prehlasuje, že v bytových domoch špecifikovaných v ods. 1 tohto článku Zmluvy zhotoví 12 bytov v bežnom štandarde podľa požiadaviek zákona č. 443/2010 Z.z. o dotáciách na rozvoj bývania a sociálnom bývaní v znení zákona č. 134/2013 Z.z. a podľa požiadaviek zákona č. 150/2013 Z.z. o Štátnom fonde rozvoja.
3. Na účely tejto Zmluvy sa bytom rozumie byt vrátane prislúchajúcej časti na spoločných častiach, spoločných zariadeniach a príslušenstve bytového domu.
4. Súčasťou bytov je ich vnútorné vybavenie:

V kuchyni : 1x kuchynská linka, 1x digestor, 1x elektrický sporák s elektrickou rúrou, 1x nerezový drez s pákovou batériou, kuchynské svietidlo, plávajúca podlaha, elektrické podlahové vykurovanie, a plastové okno.

V kúpeľni a WC: 1 x umývadlo s pákovou batériou, 1x vaňa so sprchovou pákovou batériou, keramická dlažba, elektrické podlahové vykurovanie s ovládaním, keramický obklad do výšky 2 m, 2x svietidlo s IP-44, plastové okno (resp.ventilátor), nástenný elektrický ohrievač vzduchu, elektrický 80L ohrievač vody, biela maľba, WC kombi, za WC sa nachádza šachta z meračom studenej vody.

Obytné miestnosti: Interiérové dvere sú Authentic laminátové, hladké osadené v obložkovej

zárubni, plávajúca podlaha, elektrické podlahové vykurovanie s ovladaním, plastové okná. Steny a stropy sú omietnuté vápenno - cementovou omietkou a natreté bielou maľbou.

1. Spoločnými časťami Bytových domov sú časti domu, nevyhnutné na jeho bezpečnosť a podstatu a sú určené na spoločné užívanie, najmä základy domu, strechy, chodby, obvodové múry, priečelia, vchody, schodištia, spoločné terasy, podkrovia, povaly, vodorovné nosné a izolačné konštrukcie a zvislé nosné konštrukcie.
2. Spoločnými zariadeniami Bytových domov sú zariadenia, ktoré sú určené na spoločné užívanie a slúžia výlučne tomuto domu, a to aj v prípade, ak sú umiestnené mimo domu. Takýmito zariadeniami sú najmä: kočikárne, spoločné televízne antény, bleskozvody, vodovodné, kanalizačné, elektrické, telefónne prípojky.

 Súčasťou vybavenia spoločných priestorov je :

Spoločné priestory : na chodbách a v schodiskovom priestore je keramická dlažba, steny sú omietnuté vápenno-cementovou omietkou a natreté bielou maľbou. Dvere v zádverí a vstupné dvere sú plastové – biele. Vchodové dvere do bytov sú protipožiarne, v odtieni Authentic, osadené v kovovej zárubni vyliatej betónom, na stenách je protipožiarna signalizácia – svetelná, na každom podlaží sa nachádza zabudovaná hydrantová skrinka s výzbrojou, v každej sekcií sa na 3.NP nachádza uzavretý protipožiarny výlez do podkrovných priestorov. V oboch sekciach sa na každom medziposchodí nachádza plastové okno.

V kočikárni: keramická dlažba, steny omietnuté bielou maľbou, špeciálne beziskrové svietidlo s krytím IP-44, hlavný uzáver vody pre jednu samostatnú sekciu, plastové okno.

1. Príslušenstvo bytového domu sú oplotené stavby, ktoré sú určené na spoločné užívanie, slúžia výlučne týmto Bytovým domom, nie sú jeho stavebnou súčasťou a nachádzajú sa na pozemku patriacom k domu.
2. Byty v Bytovom dome majú nasledovnú podlahovú plochu a podiel na spoločných častiach a zariadeniach bytového domu:

**I. Nadzemné podlažie** **I. sekcia - pravá strana:**

**Byt č. 1 / trojizbový / -** chodba, 3x obytná miestnosť, kúpeľňa s WC, kuchyňa, podlahovej plochy **59,69 m2.**

**Podiel priestoru na spoločných častiach a spoločných zariadeniach domu 860/10000.**

**Byt č. 2 / dvojizbový /** - chodba, 2x obytná miestnosť, kúpeľňa s WC, kuchyňa, podlahovej plochy **48,60 m2.**

**Podiel priestoru na spoločných častiach a spoločných zariadeniach domu 700/10000.**

**Spoločné priestory** - zádverie, chodba so schodiskom, technická miestnosť, sklad, podlahovej plochy **40,79 m2.**

**I. Nadzemné podlažie II. sekcia - ľavá strana:**

**Byt č. 3 / dvojizbový /** - chodba, 2x obytná miestnosť, kúpeľňa s WC, kuchyňa, podlahovej plochy **48,60 m2.**

**Podiel priestoru na spoločných častiach a spoločných zariadeniach domu 700/10000.**

**Byt č. 4 / trojizbový /** - chodba, 3x obytná miestnosť, kúpeľňa s WC, kuchyňa, podlahovej plochy **59,69 m2.**

**Podiel priestoru na spoločných častiach a spoločných zariadeniach domu 860/10000.**

**Spoločné priestory** - zádverie, chodba so schodiskom, technická miestnosť, sklad, podlahovej plochy **40,79 m2.**

**II. Nadzemné podlažie** **I. sekcia - pravá strana:**

**Byt č. 5 / trojizbový /** - chodba, 3x obytná miestnosť, kúpeľňa s WC, kuchyňa, balkón / plocha balkóna o výmere 1,69 m2 sa nezapočítava do podlahovej plochy bytu/ podlahovej **plochy 59,69 m2.**

**Podiel priestoru na spoločných častiach a spoločných zariadeniach domu 860/10000.**

**Byt č. 6 / trojizbový /** - chodba, 3x obytná miestnosť, kúpeľňa s WC, kuchyňa, balkón / plocha balkóna o výmere 1,69 m2 sa nezapočítava do podlahovej plochy bytu/ podlahovej plochy **59,69 m2.**

**Podiel priestoru na spoločných častiach a spoločných zariadeniach domu 860/10000.**

**Spoločné priestory** - chodba so schodiskom, sklad, podlahovej plochy **24,44 m2.**

**II. Nadzemné podlažie II. sekcia - ľavá strana:**

**Byt č. 7 / trojizbový /** - chodba, 3x obytná miestnosť, kúpeľňa s WC, kuchyňa, balkón / plocha balkóna o výmere 1,69 m2 sa nezapočítava do podlahovej plochy bytu/ podlahovej plochy **59,69 m2.**

**Podiel priestoru na spoločných častiach a spoločných zariadeniach domu 860/10000.**

**Byt č. 8 / trojizbový /** - chodba, 3x obytná miestnosť, kúpeľňa s WC, kuchyňa, balkón / plocha balkóna o výmere 1,69 m2 sa nezapočítava do podlahovej plochy bytu/ podlahovej plochy **59,69 m2.**

**Podiel priestoru na spoločných častiach a spoločných zariadeniach domu 860/10000.**

**Spoločné priestory** - chodba so schodiskom, sklad, podlahovej plochy **24,44 m2.**

**III. Nadzemné podlažie** **I. sekcia - pravá strana:**

**Byt č. 9 / trojizbový /** - chodba, 3x obytná miestnosť, kúpeľňa s WC, kuchyňa, balkón / plocha balkóna o výmere 1,69 m2 sa nezapočítava do podlahovej plochy bytu/ podlahovej **plochy 59,69 m2.**

**Podiel priestoru na spoločných častiach a spoločných zariadeniach domu 860/10000.**

**Byt č. 10 / trojizbový** / - chodba, 3x obytná miestnosť, kúpeľňa s WC, kuchyňa, balkón / plocha balkóna o výmere 1,69 m2 sa nezapočítava do podlahovej plochy bytu/ podlahovej plochy **59,69 m2.**

**Podiel priestoru na spoločných častiach a spoločných zariadeniach domu 860/10000.**

**Spoločné priestory** - chodba, sklad, podlahovej plochy **15,44 m2.**

**III. Nadzemné podlažie II. sekcia - ľavá strana:**

**Byt č. 11 / trojizbový /** - chodba, 3x obytná miestnosť, kúpeľňa s WC, kuchyňa, balkón / plocha balkóna o výmere 1,69 m2 sa nezapočítava do podlahovej plochy bytu/ podlahovej plochy **59,69 m2.**

**Podiel priestoru na spoločných častiach a spoločných zariadeniach domu 860/10000.**

**Byt č. 12 / trojizbový /** - chodba, 3x obytná miestnosť, kúpeľňa s WC, kuchyňa, balkón / plocha balkóna o výmere 1,69 m2 sa nezapočítava do podlahovej plochy bytu/ podlahovej plochy **59,69 m2.**

**Podiel priestoru na spoločných častiach a spoločných zariadeniach domu 860/10000.**

**Spoločné priestory** - chodba, sklad, podlahovej plochy **15,44 m2**

1. Predávajúci prehlasuje, že je zhotoviteľom a výlučným vlastníkom technickej vybavenosti (inžinierske stavby) Bytových domov špecifikovaných v ods. 1 tohto článku Zmluvy, ktorú tvoria:
* kanalizačná prípojka na pozemku parc. č. *1079/91,89,92,45*

 *-*  čistička odpadových vôd na pozemku parc*. č. 1079/45*

- vodovodná prípojka na pozemku parc. č. *1079/89,90,91*

- miestna komunikácia a parkovisko na pozemku parc. č *1079/89,90*

- káblová prípojka NN parc. č. 1079/45, 90, 91, 92

(ďalej ako ***“technická vybavenosť“***)

1. Technická vybavenosť uvedená v ods. 10 tohto článku Zmluvy sa nachádza na pozemkoch parcely č. 1079/45, 89, 90, 91, 92, zapísaných na LV č. 355 v katastrálnom území Komárovce, v obci Komárovce, v okrese Košice-okolie.
2. Pozemky zapísané na LV č. 355 v katastrálnom území Komárovce, v obci Komárovce, v okrese Košice-okolie, na ktorých sa nachádzajú Bytové domy a technická vybavenosť je vo výlučnom vlastníctve kupujúceho, pričom predávajúci je oprávnený tieto pozemky užívať na základe Zmluvy o nájme zo dňa 14.11.2014.

Predávajúci prehlasuje, že bytové domy spolu s technickou vybavenosťou postavil podľa Stavebného povolenia č. 61/2015 - Ko zo dňa 20.02.2015 a OU-KS-OSZP 2015/002365zo dňa 20.2.2015 v nasledujúcich termínoch:

* dátum začiatku realizácie stavby: 25.03.2015
* dátum ukončenia stavby: 31.12.2016
* dátum kolaudácie stavby: 11.07.2017
1. Kolaudačné rozhodnutie zo dňa 11.07.2017 tvorí Prílohu č. 2 k Zmluve.

**Článok II.**

**Predmet zmluvy**

1. Touto Zmluvou predávajúci predáva zo svojho výlučného vlastníctva kupujúcemu Bytové domy – Etapa č. 1 SO-01 stavba so súpisným č. 200 zapísané na LV. č. 760, katastrálne územie Komárovce, v obci Komárovce, v okrese Košice-okolie, postavených na pozemku parcelné číslo č. 1079/87, druh zast. Plocha a nádvorie o výmere 374 m2, zapísanom na LV č. 355 v katastrálnom území Komárovce, v obci Komárovce, v okrese Košice-okolie (ďalej len ***„Bytové domy“***), v podiele 1/1, a technická vybavenosť špecifikovaná v článku I. ods. 10 Zmluvy v podiele 1/1 (Bytové domy spolu s technickou vybavenosťou ďalej len *„****Predmet prevodu****“*), a to za dohodnutú kúpnu cenu uvedenú v Článku III. Zmluvy a kupujúci ju kupuje od Predávajúceho do svojho vlastníctva, za dohodnutú kúpnu cenu uvedenú v Článku III. Zmluvy.

**Článok III.**

**Kúpna cena**

1. Zmluvné strany sa dohodli na kúpnej cene za prevod Predmetu prevodu v celkovej výške 570 006,99,- EUR bez DPH (slovom päťstosedemdesiattisícšesť eur 99/100), t.j. 684 008,39,- EUR s DPH (slovom šesťstoosemdesiatštyritisícosem eur 39/100).

2. Kúpna cena dohodnutá v ods. 1 tohto článku Zmluvy je tvorená súčtom cien jednotlivých položiek Predmetu prevodu nasledovne:

a) Cena Bytových domov vo výške 621 984,15,- EUR s DPH (518 320,13,- EUR bez DPH)

b) Cena technického vybavenia vo výške 62 024,24,- EUR s DPH (51 686,87,-EUR bez DPH)

- miestna komunikácia a parkovisko: 19 770,- EUR s DPH (16 475,- EUR bez DPH)

- kanalizačná prípojka: 13 350,- EUR s DPH (11 125,- EUR bez DPH)

- čistička odpadových vôd 25 252,24 – EUR s DPH (21 043,53 – EUR bez DPH)

- vodovodná prípojka: 3 650,- EUR s DPH(3 041,67,- EUR bez DPH)

 - káblová prípojka NN: 2,- EUR s DPH(1,67,- EUR bez DPH)

3. Platobné podmienky:

a) časť kúpnej ceny Bytových domov vo výške 14,15,- EUR s DPH (11,79,- EUR bez DPH) bude predávajúcemu uhradená z vlastných finančných zdrojov kupujúceho na účet predávajúceho uvedený v záhlaví tejto Zmluvy, na základe faktúry vystavenej predávajúcim bezodkladne po nadobudnutí platnosti a účinnosti tejto zmluvy.

b) časť kúpnej ceny za technickú vybavenosť vo výške 24 734,24,- EUR bude predávajúcemu uhradená z vlastných finančných zdrojov kupujúceho na účet predávajúceho uvedený v záhlaví tejto Zmluvy, na základe faktúry vystavenej predávajúcim bezodkladne po nadobudnutí platnosti a účinnosti tejto zmluvy.

c) časť kúpnej ceny Bytových domov vo výške 435 380,- EUR s DPH (362 816,67,- EUR bez DPH), t.j. cca 70% bude uhradená na účet predávajúceho uvedený v záhlaví tejto Zmluvy na základe faktúry vystavenej predávajúcim kupujúcemu bezodkladne po povolení vkladu vlastníckeho práva k nehnuteľnostiam podľa tejto zmluvy v prospech kupujúceho z úveru poskytnutého Štátnym fondom rozvoja bývania podľa zákona č. 150/2013 Z.z.,

d) časť kúpnej ceny Bytových domov vo výške 186 590,- EUR s DPH (155 491.67,- EUR bez DPH), t.j. cca 30% bude uhradená na účet predávajúceho uvedený v záhlaví tejto Zmluvy na základe faktúry vystavenej predávajúcim kupujúcemu bezodkladne po povolení vkladu vlastníckeho práva k nehnuteľnostiam podľa tejto zmluvy v prospech kupujúceho z  prostriedkov poskytnutých Ministerstvom dopravy, výstavby a regionálneho rozvoja SR podľa zákona č. 443/2010 Z.z.,

e) časť kúpnej ceny za technickú vybavenosť vo výške 37 290,-EUR s DPH bude uhradená na účet predávajúceho uvedený v záhlaví Zmluvy na základe faktúry vystavenej predávajúcim kupujúcemu bezodkladne po povolení vkladu vlastníckeho práva k nehnuteľnostiam podľa tejto zmluvy v prospech kupujúceho z prostriedkov poskytnutých Ministerstvom dopravy, výstavby a regionálneho rozvoja SR podľa zákona č. 443/2010/Z.z.

**Článok IV.**

**Práva a povinnosti zmluvných strán**

1. Predávajúci je povinný protokolárne odovzdať predmet prevodu kupujúcemu do užívania najneskôr do 5 pracovných dní odo dňa nadobudnutia platnosti a účinnosti tejto zmluvy.
2. Kupujúci sa zaväzuje prebratím predmetu prevodu zabezpečovať komplexnú správu bytov nachádzajúcich sa v Bytových domoch podľa osobitného zákona.
3. Predávajúci ako zhotoviteľ poskytne kupujúcemu záruku na stavebnú časť predmetu prevodu v dobe trvania 60 mesiacov odo dňa podpísania Zmluvy.
4. Zmluvné strany sa zaväzujú vyvíjať maximálne úsilie k tomu, aby budúci kupujúci mohol získať na prefinancovanie splnenia peňažných záväzkov budúceho kupujúceho v súvislosti s úhradou kúpnej ceny za Predmet prevodu finančnú podporu z prostriedkov Štátneho fondu rozvoja bývania v súlade so zákonom č. 150/2013 Z.z. v platnom znení a z prostriedkov dotácií na obstarávanie nájomných bytov v súlade so zákonom č. 134/2013 Z.z., ktorým sa mení a dopĺňa zákon č. 443/2010 Z.z. o dotáciách na rozvoj bývania a sociálnom bývaní v platnom znení. Budúci predávajúci musí zároveň akceptovať aj prípadné zmeny všeobecne záväzných právnych predpisov pri zmene poskytovania finančných prostriedkov úveru zo Štátneho fondu rozvoja bývania a z dotácie Ministerstva dopravy, výstavby a regionálneho rozvoja SR.
5. Zmluvné strany sa zaväzujú pravdivo informovať o dôležitých otázkach prevodu predmetu prevodu podľa Zmluvy, a to vrátane vyhlásení uvedených nižšie.
6. Zmluvné strany prehlasujú, že ich zmluvná voľnosť nie je ničím obmedzená a nie sú im známe žiadne okolnosti, ktoré by túto voľnosť obmedzovali.
7. Predávajúci prehlasuje, že je oprávnený s predmetom prevodu nakladať v plnom rozsahu.
8. Predávajúci prehlasuje, že neexistujú žiadne rozhodnutia súdov, prípadne iných orgánov verejnej správy, ani žiadne zmluvy alebo dohody, v dôsledku ktorých by bolo alebo by mohlo byť vlastnícke právo predávajúceho k predmetu prevodu akýmkoľvek spôsobom obmedzené alebo ohrozené, alebo by obmedzovali alebo mohli obmedzovať ich právo nakladať s predmetnými nehnuteľnosťami.
9. Predávajúci prehlasuje, že nemá vedomosť o tom, že by si tretia osoba (osoby) uplatňovala akékoľvek nároky z akéhokoľvek titulu k predmetným nehnuteľnostiam.
10. Predávajúci ďalej prehlasuje, že jeho vlastnícke právo k predmetným nehnuteľnostiam nie je ničím obmedzené a na týchto nehnuteľnostiach neviaznu žiadne záložné práva, vecné bremená, ťarchy, dlhy, nájomné práva a ani žiadne iné práva (nároky) tretích osôb.
11. Predávajúci prehlasuje, že na jeho majetok nebol vyhlásený konkurz ani nebolo povolené vyrovnanie ani reštrukturalizácia, nebolo voči nemu začaté konkurzné konanie, nebol podaný návrh na vyrovnanie alebo na reštrukturalizáciu a ani nebol podaný návrh na exekučné konanie, nie je v predĺžení.
12. Ak sa preukáže nepravdivosť niektorého z vyhlásení daného niektorou zmluvnou stranou v

Zmluve alebo ak niektorá zmluvná strana poruší niektorú z povinností uvedených v Zmluve, zaväzuje sa nahradiť druhej zmluvnej strane škodu v celom rozsahu, ktorá dotknutej strane vznikla. Právo dotknutej Zmluvnej strany odstúpiť od Zmluvy tým nie je dotknuté.

1. Poplatky spojené s povolením vkladu vlastníckeho práva do katastra nehnuteľností uhradí kupujúci.

**Čl. V.**

**Nadobudnutie vlastníctva k Predmetu kúpy**

1. Zmluvné strany sa dohodli, že návrh na vklad vlastníckeho práva k predmetným nehnuteľnostiam do katastra nehnuteľností v prospech kupujúceho na základe Zmluvy podajú príslušnému okresnému úradu v deň podpísania Zmluvy obidve zmluvné strany spoločne.
2. Zmluvné strany berú na vedomie, že podpísaním Zmluvy sú svojimi zmluvnými prejavmi viazané až do rozhodnutia príslušného okresného úradu o povolení alebo zamietnutí vkladu vlastníckeho práva k predmetu prevodu v prospech kupujúceho.
3. Zmluvné strany berú na vedomie, že vlastnícke právo k predmetu prevodu nadobudne kupujúci až vkladom do katastra nehnuteľností vedeného príslušným okresným úradom a právne účinky vkladu do katastra nehnuteľností vznikajú na základe právoplatného rozhodnutia príslušného okresného úradu o jeho povolení.
4. V prípade, ak by príslušný okresný úrad rozhodol o zamietnutí alebo o zastavení konania o návrhu na vklad vlastníckeho práva do katastra nehnuteľností podľa Zmluvy v prospech kupujúceho, zmluvné strany sú povinné podpísať novú zmluvu o prevode vlastníckeho práva k predmetu prevodu za podmienok dojednaných v Zmluve.
5. Ak príslušný okresný úrad preruší konanie o návrhu na vklad vlastníckeho práva do katastra nehnuteľností podľa Zmluvy v prospech kupujúceho, zmluvné strany sú povinné poskytnúť súčinnosť druhej zmluvnej strane a odstrániť nedostatky Zmluvy a návrhu na vklad vlastníckeho práva do katastra nehnuteľností, prípadne jeho príloh.

**Článok VI.**

**Ukončenie zmluvy**

1. Predávajúci je oprávnený odstúpiť od Zmluvy ak:

a) kupujúcemu bola vrátená žiadosť o poskytnutie dotácie alebo žiadosť o poskytnutie podpory zo Štátneho fondu rozvoja bývania

b) kupujúci nesplnil niektorú z povinností uvedených v tejto Zmluve

2. Kupujúci je oprávnený odstúpiť od Zmluvy ak:

a) predávajúci nesplnil niektorú z povinností uvedených v tejto Zmluve

**Čl. VII.**

**Záverečné ustanovenia**

1. Túto zmluvu je možné meniť a dopĺňať len na základe dohody oboch Zmluvných strán, ktorá bude mať formu písomného dodatku podpísaného obidvoma Zmluvnými stranami.
2. Neoddeliteľnou súčasťou tejto zmluvy je:

Príloha č. 1: Stavebné povolenia č. 61/2015 - Ko zo dňa 20.02.2015, OU-KS-OSZP 2015/002365zo dňa 20.2.2015

Príloha č. 2: Kolaudačné rozhodnutie zo dňa 11.07.2017

1. Vo veciach neupravených Zmluvou sa zmluvný vzťah spravu­je príslušnými ustanove­niami všeobecne záväzných právnych predpisov Slovenskej republiky.
2. Zmluva má spolu 6 strán, je vyhotove­ná v šiestich rovnopisoch, a to dva rovnopisy pre príslušný okresný úrad, dva rovnopisy pre predávajúceho a dva rovnopisy pre kupujúceho.
3. Zmluvné strany sú povinné spolupracovať pri plnení tejto zmluvy, informovať sa o všetkých podstatných údajoch, skutočnostiach a okolnostiach, ktoré vzniknú pri plnení obsahu tejto zmluvy a na túto zmluvu majú vplyv.
4. Zmluva nadobúda platnosť a účinnosť dňom jej podpísania Zmluv­ný­mi stranami. Účinky prevodu vlastníckeho práva k predmetným nehnuteľnostiam podľa Zmluvy nastávajú dňom právoplatnosti rozhodnutia okresného úradu o povolení vkla­du vlastníckeho práva v prospech kupujúceho do ka­tas­tra neh­nuteľ­ností v Slovenskej republike.
5. Zmluvné strany vyhlasujú, že si Zmluvu riadne prečítali a potvrdzujú, že Zmluva je zrozumiteľná a určitá a vyjadruje ich skutočnú, slobodnú a vážnu vôľu, nie je uzatvorená v tiesni za nápadne nevýhodných podmienok a na znak súhlasu ju vlastnoručne podpísali.

V Komárovciach, 28.07.2017

 \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 Predávajúci: Kupujúci: